Poder gaudir d'aquest allotjament ha estat un plaer i un privilegi. Tant de bo hagués pogut estar un mes i no una setmana. L'amfitriona és una persona amable, atenta i raonable. L'apartament es troba en un indret encisador i molt tranquil. És a tocar de la platja; per anar a banyar-se gairebé no cal ni endur-se la tovallola. És un apartament petit, ben arranjat i molt ben equipat. Té una eixida fantàstica i una terrassa prou ampla, ambdós amb una vista corprenedora al cap de Creus.
A Colera, poble molt petit, no hi ha gaires opcions per l'abastiment. Una ben bona opció, suggerida per la Nùria, és el NovaVenda, a Llançà, on aconseguireu de tot. Procureu oblidar-vos alguna cosa, especialment quelcom que us obligui a agafar tanda a la carnisseria. Així tindreu l'excusa per menjar bo i per haver de recórrer una petita ruta escènica de les millors que tenim al nostre país.